**VEDTÆGT**

for

Kirkegård: Skallerup Adresse: \_\_\_Tordenhøjsvej 7, Skallerup, 7950 Erslev\_\_\_\_\_\_

Provsti: \_\_Morsø\_\_\_\_\_\_\_\_\_\_\_\_\_

Kommune: Morsø Stift: Ålborg

1. Kirkegårdens bestyrelsesforhold

**§ 1.** Kirkegården bestyres af **Flade/Skallerup Menighedsråd**.

**§ 2.** Henvendelser vedrørende kirkegården, herunder spørgsmål om erhvervelse eller fornyelse af brugsret, spørgsmål vedrørende nedsættelse af kister og urner samt klager vedrørende kirkegårdens drift m.v. rettes til graveren eller kirkeværgen.

1. Gravsteder

**§ 3.** Den bestående tradition med kistens anbringelse i retningen øst-vest med hovedet mod vest bevares så vidt muligt.  
I dobbelte grave med ægtepar begraves hustruen normalt ved mandens højre side.

**§ 4.** Størrelsen på et kistegravsted for en voksengrav skal ved nyanlæg være min. 2,5 m x 1,25 m.   
Graven skal være så dyb, at der er bliver mindst 1 m jord over kistelåget.   
Der kan ikke nedsættes kister i dobbelt dybde.  
Ved nedsættelse af kister med dødfødte eller spæde børn skal der være mindst 0,5 m jord over låget.

**§ 5.** Størrelsen på et urnegravsted skal ved nyanlæg være min. 1 m x 1 m. I fællesplæne 0,5 m x 0,5 m.  
Graven skal være så dyb, at der bliver mindst 0,5 m jord over urnen.  
*Stk. 2.* Der må kun anvendes urner af bionedbrydeligt materialer.

**§ 6**. For alle gravminder gælder, at fundamentet skal udføres så forsvarligt, at der ikke kan opstå fare ved at gravsætte i et tilstødende gravsted.

*Stk. 2.* Gravstedsindehaveren skal sikre, at gravminder på gravstedet ikke udgør en fare for hverken ansatte eller besøgende.

**§ 7**. Begravelse på kirkegården kan sædvanligvis finde sted på alle hverdage (tirsdag-lørdag) i tidsrummet kl. 10.00 – 14.00.

*Stk. 2.* Urnenedsættelse på kirkegården kan sædvanligvis finde sted tirsdag-fredag i tidsrummet kl. 9.00 – 16.00.

1. Gravstedernes indhegning

**§ 8.** Gravstederne må ikke uden menighedsrådets godkendelse hegnes med andet end Thujahække.

*Stk. 2.* Alle levende hække plantes, vedligeholdes og klippes ved menighedsrådets foranstaltning, og sådanne hække er kirkegårdens ejendom.

*Stk. 3.* Gravstedsindhegninger af træ- eller jerngitterværk, murværk, stensætning eller lignende skal holdes sømmeligt vedlige af gravstedsindehaveren.

1. Bestemmelser vedrørende de enkelte afdelinger

**§ 9.** Kirkegården er inddelt i 14 afdelinger:

A) Gravstederne kan ikke nyerhverves da afdelingen er udlagt til Lapidarium og grønt område.

B-C) Afdelinger med kistegravsteder.

D) Gravstederne kan ikke nyerhverves da afdelingen udlægges/er udlagt til grønt område.

E) Afdeling med kistegravsteder.

F) Afdeling med kiste- og urnegravsteder.  
Numrene 1-13 omlægges til urnegravsteder i eksisterende kistepladser.  
Numrene 1-6 med nedsættelse af urner i plæne. Mindepladen med nedhugget inskription og en størrelse på max 40 cm x 60 cm skal være nedlagt i plænen.   
Numrene 7-13 anlægges som urnegravsteder med hæk på 3 sider. Mindestene skal være oprette.

G-H) Afdelinger med kistegravsteder.

I) Gravstederne kan ikke nyerhverves da afdelingen udlægges/er udlagt til grønt område.

J) Anonym fællesgrav til urner. Blomster og lignende placeres kun ved det fælles mindesmærke.

K-P). Afdelinger med kistegravsteder.

U) Afdeling både med nedsættelse af urner i plæne. Mindepladen med nedhugget inskription og en størrelse på max 40 cm x 60 cm skal være nedlagt i plænen.  
Og med nedsættelse af urner i urnegravsteder med chaussesten på 3 sider. Mindestene skal være oprette.

*Stk. 2.* Der kan nedsættes 1 stk. granitvase pr. gravsted på plænegravsteder.

*Stk. 3*. På afdelinger udlagt med græs må der ikke nedsættes løg eller plantes buske og blomster.

*Stk. 4*. Den tilladte belægning på gravstederne er ral af samme slags som kirkegårdens. Flis og granitskærver kan kun accepteres, hvis gravstedet passes af gravstedsejeren.

*Stk. 5****.*** Det er kun ægtefæller eller samlever til allerede begravede, der kan begraves, i gravsteder der ligger i områder, hvor der ikke kan nyerhverves.

*Stk. 6.* Menighedsrådet kan nægte forlængelse, af gravsteder der ligger i områder, hvor der ikke kan nyerhverves.

1. Fredningstider

**§ 10.** Fredningstiden for et kistegravsted er 30 år. Fredningstiden for børnegrave (indtil 10 årsalderen) er 20 år.

*Stk. 2.* Fredningstiden for et gravsted, hvor der er nedsat en kiste af vanskeligt nedbrydeligt materiale som fx egetræ eller zink, er 60 år.

*Stk. 3.* Kister med dødfødte eller spæde børn kan med kirkeværgens samtykke nedsættes i en allerede benyttet kistegrav indenfor gravstedets fredningstid.

*Stk. 4.* Askeurner kan nedsættes i almindelige gravsteder, uanset om der tidligere er nedsat kister heri. Urner skal nedsættes således, at de forbliver urørt i hele fredningsperioden. Også af senere begravelser eller urnenedsættelser i gravstedet.

Stk. 5. Fredningstiden for kistegravsteder med dødfødte/spæde børn og urnegravsteder er 10 år.

*Stk. 6.* Flytning af gravsatte kister må kun foretages efter forud indhentet tilladelse fra biskoppen.

*Stk. 7.* Flytning af gravsatte urner må kun foretages efter forud indhentet tilladelse fra menighedsrådet.

1. Erhvervelse af gravsted

**§ 11.** Når der udlægges et gravsted, sørger menighedsrådet/graveren for, at der udfærdiges et gravstedsbrev.

*Stk. 2.* Ved senere begravelser eller urnenedsættelser i gravstedet sørger menighedsrådet/graveren for, at gravstedsbrevet bliver fornyet.

**§ 13.** Begæring om erhvervelse af brugsret til et gravsted skal imødekommes til begravelse af en person som:

1. har bopæl i sognet
2. er udensogns boende og har en særlig tilknytning til sognet eller kirkegården.

*Stk. 2.* Der kan tillige erhverves brugsret til et gravsted til begravelse af andre udensogns boende. Menighedsrådet kan dog afvise dette, hvis det er nødvendigt af hensyn til den nuværende eller fremtidige betjening af sognets beboere.

**§ 14*.*** Retten til udlægning af et gravsted i medfør af § 13 omfatter erhvervelse af brugsret for en fredningsperiode til et gravsted med én gravplads - hvis der er efterlevende ægtefælle eller registreret partner, dog med to gravpladser.

*Stk. 2.* Gravsteder kan udlægges med indtil 4 gravpladser.

*Stk. 3.* Erhvervelse af et gravsted kan kun ske for én brugsperiode ad gangen.  
Ved aftalens indgåelse skal der betales for erhvervelse og evt. obligatorisk vedligeholdelse.

*Stk. 4.* Der kan erhverves brugsret til et gravsted, selvom der ikke aktuelt er en begravelse.  
Der skal da betales for erhvervelse og evt. obligatorisk vedligeholdelse. Max. for én fredningsperiode og min. for 5 år.

**§ 15.** Ved begravelse eller urnenedsættelse i et bestående gravsted skal brugsretten til gravstedet om nødvendigt forlænges for det tidsrum, hvormed fredningstiden efter den seneste begravelse eller urnenedsættelse overstiger den løbende brugsperiode.

**§ 16.** Gravstedsretten kan kun overdrages til andre ved dødsfald eller med graverens/menighedsrådets samtykke.

1. Fornyelse af brugsret til gravsted

**§ 17.** Når brugsretten til et gravsted udløber, har indehaveren ret til at få fornyet brugsretten til gravstedet. Retten til at forny brugsretten til et gravsted kan begrænses, hvis en af provstiudvalgets godkendt reguleringsplan inddrager gravstedet helt eller delvist.

*Stk. 2.* Har indehaveren af brugsretten til et gravsted ikke henvendt sig to måneder før brugsperiodens udløb, sender graveren/kirkegårdskontoret en påmindelse om, at brugsretten udløber med årets udgang, og at der er mulighed for at forny brugsretten til gravstedet, og at henvendelse herom skal ske til graveren/kirkegårdskontoret snarest og senest 4 uger efter udsendelse af påmindelsen.

*Stk. 3.* Hvis indehaveren ikke henvender sig inden svarfristens udløb, sender graveren/kirkegårdskontoret en ny påmindelse, hvoraf det fremgår, at hvis kirkegårdskontoret ikke har modtaget ønske om fornyelse af brugsretten til gravstedet inden brugsperiodens udløb, overgår gravstedet til kirkegården, og at indehaveren har ret til - i op til 4 uger at fjerne planter og gravminder.

**§ 18.** Modtager menighedsrådet meddelelse om, at gravstedet ikke ønskes fornyet, underskriver gravstedsindehaveren en erklæring hvoraf fremgår, at gravstedsindehaveren handler på vegne af samtlige brugsberettigede, og at alle er enige om dispositionen.

*Stk. 2.* Hvis graveren/kirkegårdskontoret ikke modtager den i stk. 1, nævnte erklæring, placeres et skilt på gravstedet med oplysning om, at gravstedet er hjemfalden, og at pårørende kan henvende sig til kirkegårdskontoret. Har ingen henvendt sig efter 1 år, kan gravstedet nedlægges.

1. Gravstedernes vedligeholdelse

**§ 19.** Graveren/menighedsrådet sørger for vedligeholdelsen af kirkegårdens fælles indhegning, arealer og adgangsveje samt eventuelle bygninger på kirkegårdens fællesarealer.

**§ 20.** For afdelingerne udlagt med græs gælder, at der i forbindelse med erhvervelsen af et gravsted samtidig skal indgås en aftale med graveren/menighedsrådet om vedligeholdelsen af gravstedet mod betaling.

**§ 21.** Vedligeholdelsen af øvrige gravsteder påhviler gravstedsindehaveren, medmindre der indgås en aftale med graveren/menighedsrådet om vedligeholdelsen af gravstedet mod betaling.

*Stk 2.* Der kan laves aftale om vedligeholdelse på årlig regning. Aftalen omfatter kun renholdelse for ukrudt. Se takstblad for priser det pågældende år.

*Stk. 3.* Vedligeholdelsen af et gravsted kan ligeledes overdrages til kirkegården i en flerårig periode, mod indbetaling til kirkens kapitaler èn gang for alle, af et beløb som er fastsat i takstbladet. Vedligeholdelsen omfatter foruden almindelig renholdelse følgende: Fornyelse af udgåede eller forvoksede planter, opretning efter jordsætning, pålægning af ral, samt rensning og opretning af gravminder.

*Stk. 4.* Såfremt gravstedet IKKE er belagt med det på kirkegården anvendte ral, men er belagt med anden form for belægning, f.eks. granitskærver eller brolægning, påhviler det gravstedsejeren selv, at sørge for opretning og genetablering efter jordsætning.

**§ 22.** Den, der har brugsret til et gravsted, skal sørge for, at gravstedet bliver holdt i sømmelig stand.

*Stk. 2.* Opfyldes pligten til at holde gravstedet i sømmelig stand ikke, sender menighedsrådet en påmindelse til gravstedsindehaveren om at få bragt forholdet i orden inden 4 uger. Af påmindelsen fremgår, at hvis forholdene ikke bringes i orden, vil gravstedet blive ryddet. Af påmindelsen fremgår endvidere, at menighedsrådet mod betaling kan overtage vedligeholdelsen af gravstedet, og at gravstedsindehaveren skal kontakte graveren/menighedsrådet inden fristens udløb, hvis der ønskes indgået en aftale med menighedsrådet om vedligeholdelse.

*Stk. 3.* Hvis gravstedsindehaveren ikke har bragt forholdene i orden eller henvendt sig ved fristens udløb, sættes et skilt på gravstedet, hvor gravstedsindehaveren opfordres til at henvende sig til graveren/menighedsrådet snarest.

*Stk. 4.* Henvender gravstedsindehaveren sig ikke inden tre måneder, kan menighedsrådet rydde gravstedet.

*Stk. 5.* Der må ikke på gravstederne foretages plantning af vækster, som på grund af deres højde og bredde kan forudses, at blive til ulempe for andre gravsteder.

**§ 23.** Kirkegården hæfter ikke for skader på gravminder, beplantning eller andet på gravstederne, forårsaget af naturbegivenheder, hærværk og vold eller lignende.

1. Takster

**§ 24.** Takster for erhvervelse og fornyelse af brugsret til gravsteder samt takster for vedligeholdelse af gravsteder og andre ydelser m.v. fastsættes af provstiudvalget og fremgår af kirkegårdens takstblad, som kan ses på kirkegårdskontoret eller ved henvendelse til graveren eller dennes afløser.

1. Ordensbestemmelser

**§ 25.**

1. Kirkegården er et indviet sted, hvor der skal være orden og fred. Man skal derfor opføre sig sømmeligt, når man færdes på kirkegården.
2. Nummerpæle på gravstederne er kirkegårdens ejendom og må ikke flyttes eller fjernes.
3. Hunde skal føres i snor og eventuelle efterladenskaber fra hunden skal opsamles.
4. Kørsel med motorkøretøj på kirkegården er kun tilladt i kirkens eller kirkegårdens ærinde eller med menighedsrådets tilladelse.
5. Cykling på kirkegården er ikke tilladt.
6. Intet arbejde må udføres på kirkegården og dens gravsteder på en sådan måde, at det kan være til gene for gudstjenesten eller andre kirkelige handlinger.
7. Kirkegårdens dige eller hegn og gravstedernes indhegning må ikke gennembrydes.
8. Kirkegårdens låger skal holdes lukkede uden for normal arbejdstid.

9. Pynt på gravsteder skal først og fremmest være fremstillet af materialer fra naturen, dvs. at pynt i plastik, legetøj m.m. kan forlanges fjernet.

10. Levende lys må kun anvendes i glas specielt beregnet til kirkegårdsudsmykning. Lyskæder og solcellelamper må ikke opsættes.

11. Ukrudtsbekæmpende kemiske midler må ikke anvendes på kirkegården. Der må ikke anvendes plastic eller lignende materialer som underlag for ralbelægning på gravsteder.

12. De kirkegården tilhørende redskaber, som benyttes af gravstedsbrugere, skal efter endt brug straks sættes på plads.

13. Affald skal sorteres og lægges i de dertil beregnede affaldsbeholdere.

……………

Flade Menighedsråd, den 14/6-2023  
 *Lone Jensen*

Godkendt af *Morsø* Provstiudvalg, den 14/12-2023  
   
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 *Mette Moesgaard Jørgensen*